**ΓΡΗΓΟΡΙΟΣ Ν. ΜΑΝΟΥΔΗΣ**

**Χειρουργός Ορθοπαιδικός**

**Σύντομο βιογραφικό σημείωμα**

Γεννήθηκα στη Θεσσαλονίκη και μεγάλωσα στο Βόλο. Αποφοίτησα από το 3ο Γενικό Λύκειο Βόλου. Εισήχθηκα στην Ιατρική Σχολή του ΑΠΘ με Πανελλήνιες εξετάσεις το 1994.

Απέκτησα το πτυχίο Ιατρικής τον Ιούλιο του 2000 με βαθμό «Λίαν Καλώς».

Υπηρέτησα ως Αγροτικός Ιατρός στο ΚΥ Βελεστίνου στο Ν. Μαγνησίας.

Στη συνέχεια υπηρέτησα τη στρατιωτική μου θητεία ως Σμηνίας Ιατρός στην Πολεμική Αεροπορία.

**Ειδικότητα**

Από τον Οκτώβριο του 2004 έως και τον Σεπτέμβριο του 2009 ειδικεύτηκα στην Πανεπιστημιακή Ορθοπαιδική κλινική του Πανεπιστημιακού Νοσοκομείου Ιωαννίνων. Κατά τη διάρκεια του τελευταίου έτους της ειδικότητάς μου, και πιο συγκεκριμένα από το Σεπτέμβριο ως το Δεκέμβριο του 2008, ένα μέρος της εκπαίδευσής μου πραγματοποιήθηκε στο Τμήμα Ποδοκνημικής και Άκρου Ποδός του Πανεπιστημίου του Duke (Duke University, Durham, NC, USA) υπό τον Καθηγητή James Nunley. Απέκτησα τον τίτλο ειδικότητας στην Ορθοπαιδική Χειρουργική και Τραυματιολογία τον Δεκέμβριο του 2009.

**Μετεκπαίδευση**

Μετεκπαιδεύτηκα για 6 εβδομάδες στη Χειρουργική Άκρου Ποδός και Ποδοκνημικής, με έμφαση στην Ολική Αρθροπλαστική της Ποδοκνημικής άρθρωσης, στην Ελβετία υπό τον Καθηγητή Beat Hintermann (Kantonsspital Liestal, Liestal, Switzerland).

Κατόπιν εργάστηκα για ένα έτος ως επικουρικός επιμελητής στο Γενικό Νοσοκομείο Βόλου.

Στη συνέχεια κέρδισα υποτροφία (fellowship) από τον διεθνή, μη κερδοσκοπικό οργανισμό για θέματα οστεοσύνθεσης ΑΟ (Arbeitsgemainschaft fur Osteosynthesefragen)  στα πλαίσια της οποίας εκπαιδεύτηκα σε θέματα οστεοσύνθεσης και χειρουργικής του Άκρου ποδός και της Ποδοκνημικής στη Δρέσδη της Γερμανίας, υπό τον Καθηγητή Hans Zwipp (Klinik und Poliklinik für Unfall- und Wiederherstellungschirurgie, Universitätsklinikum Carl Gustav Carus, Dresden, Germany).

Μετεκπαιδεύτηκα για ένα έτος (Clinical Fellowship) στην Επανορθωτική Χειρουργική Γόνατος και Ισχίου στο Πανεπιστήμιο McGill (McGill University, Montreal, Canada) με ιδιαίτερη έμφαση στην αρθροπλαστική επιφανείας του ισχίου. Εκπαιδεύτηκα στο νοσοκομείο Jewish General Hospital στο Μόντρεαλ του Καναδά όπου κατείχα έμμισθη θέση Orthopaedic fellow με ενεργή συμμετοχή στο κλινικό αλλά και ερευνητικό έργο.

**Επιστημονικό έργο**

Έχω δημοσιεύσει 10 εργασίες σε έγκυρα διεθνή περιοδικά που περιλαμβάνονται στο Medline. Έχω παρακολουθήσει αρκετά εκπαιδευτικά σεμινάρια μου στην Ελλάδα και το εξωτερικό. Έχω δώσει αρκετές διαλέξεις και έχω συμβάλει στην οργάνωση πολλών συνεδρίων και σεμιναρίων. Έχω επίσης συμμετάσχει ως εκπαιδευτής σε αρκετά σεμινάρια και έχω ανακοινώσει επιστημονικές εργασίες σε Ελληνικά και Διεθνή ορθοπαιδικά συνέδρια.

**Στοιχεία επικοινωνίας**

Κινητό: 6936979400

E-mail: gregmanou@yahoo.com